Aliaskos įlanka
Aliaskos įlanka (angl. Gulf of Alaska) – Ramiojo vandenyno įlanka, esanti tarp Šiaurės Amerikos žemyno ir Aliaskos pusiasalio. Plotas 1327 tūkst. km². Plotis prie išėjimo 2200 km, gylis iki 5659 m. Įlankoje yra Kodiako, Aleksandro salynai, Karalienės Šarlotės salos. Krantai kalnuoti, apaugę taiga, su į vandenį besidriekiančiais ledynais. Gausu įlankų, fiordų, užutėkių: Kuko užutėkis, Jakutato įlanka, Litujos įlanka ir kt. Potvynių aukštis iki 12 m.